*პროექტი*

ახმეტის მუნიციპალიტეტის საკრებულოს

დადგენილება №

2022 წლის 10 იანვარი

ქ. ახმეტა

ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობისა და მისი ანაზღაურების წესის დამტკიცების შესახებ

საქართველოს ორგანული კანონის „ადგილობრივი თვითმმართველობის კოდექსი“ 41-ე მუხლის მე-3 პუნქტისა და 156-ე მუხლის მე-5 პუნქტის, „ნორმატიული აქტების შესახებ’’ საქართველოს ორგანული კანონის 25-ე მუხლის პირველი პუნქტის „ბ“ ქვეპუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1**

დამტკიცდეს „ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობა და მისი ანაზღაურების წესი“ თანდანართული რედაქციით.

**მუხლი 2**

ძალადაკარგულად გამოცხადდეს „ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ახმეტის მუნიციპალიტეტის საკრებულოს 2016 წლის 1 თებერვლის №7 დადგენილება (www.matsne.gov.ge, 04/02/2016; სარეგისტრაციო კოდი: 010250050.35.162.016369).

**მუხლი 3**

დადგენილება ამოქმედდეს გამოქვეყნებისთანავე და გავრცელდეს 2022 წლის 1 იანვრიდან წარმოშობილ სამართლებრივ ურთიერთობებზე.

**ახმეტის მუნიციპალიტეტის**

**საკრებულოს თავმჯდომარე იოსები ქარუმაშვილი**

**დანართი**

**ახმეტის მუნიციპალიტეტის საკრებულოს წევრების (გარდა თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობა და მისი ანაზღაურების წესი**

**მუხლი 1. რეგულირების სფერო**

ეს წესი ადგენს ახმეტის მუნიციპალიტეტის საკრებულოს წევრების (გარდა საკრებულოს თანამდებობის პირებისა) მიერ  საქართველოს კანონმდებლობით და საკრებულოს რეგლამენტით გათვალისწინებული უფლებამოსილებების განხორციელებასთან დაკავშირებული ხარჯების (შემდგომ - ხარჯები) ოდენობას და მისი ანაზღაურების პირობებს.

**მუხლი 2. საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ოდენობა**

1. ახმეტის მუნიციპალიტეტის საკრებულოს თითოეული წევრის, რომელსაც საკრებულოში არ უკავია თანამდებობა (შემდგომ - საკრებულოს წევრი), ხარჯების ყოველთვიური ოდენობა არ უნდა აღემატებოდეს „საჯარო დაწესებულებაში შრომის ანაზღაურების შესახებ“ საქართველოს კანონით განსაზღვრულ მუნიციპალიტეტის საკრებულოს თავმჯდომარის თანამდებობრივი სარგოს მაქსიმალური ოდენობის 15 %-ს.

2. ახმეტის მუნიციპალიტეტის საკრებულოს წევრისთვის ასანაზღაურებელი ხარჯების ყოველთვიური ოდენობა შეადგენს 700 (შვიდასი) ლარს.

**მუხლი 3. საკრებულოს წევრებისთვის ხარჯების ანაზღაურების წესი**

1. საკრებულოს წევრისხარჯების ანაზღაურება ხორციელდება საკრებულოს სხდომებში, საკრებულოს კომისიების, ფრაქციებისა და დროებითი სამუშაო ჯგუფების მუშაობაში მონაწილეობის, საკრებულოს გადაწყვეტილებების მომზადებისა და ინიციირების, ასევე საქართველოს კანონმდებლობით და საკრებულოს რეგლამენტით დადგენილი სხვა უფლებამოსილებებისა და ვალდებულებების განხორციელებისათვის.

2. ამ მუხლის პირველი პუნქტით განსაზღვრულ საკითხებზე, საკრებულოს აპარატის უფროსი ყოველთვიურად ადგენს და საკრებულოს თავმჯდომარეს წარუდგენს ინფორმაციას (მოხსენებით ბარათს), თვის 20 რიცხვისთვის არსებული მდგომარეობით (თუ მიმდინარე თვის 20 რიცხვი ემთხვევა საქართველოს კანონმდებლობით გათვალისწინებულ უქმე ან/და დასვენების დღეს, მაშინ მომდევნო სამუშაო დღეს).

3. საკრებულოს წევრებისთვის ხარჯების ანაზღაურება ხდება თვეში ერთხელ, საკრებულოს თავმჯდომარის ინდივიდუალური ადმინისტრაციულ-სამართლებრივი აქტის - ბრძანების საფუძველზე, როგორც წესი, მუნიციპალიტეტის საჯარო მოსამსახურეთა თანამდებობრივი სარგოების დარიცხვასთან ერთად.

**განმარტებითი ბარათი**

ა) დადგენილების მიღება გამოწვეულია იმით, რომ 2022 წლის 1 იანვრიდან ხორციელდება მუნიციპალიტეტის პოლიტიკური თანამდებობის პირების თანამდებობრივი სარგოს ოდენობების ზრდა.

მოცემულ შემთხვევაში რელევანტურია საკრებულოს თავმჯდომარის თანამდებობრივი სარგოს კანონის განსაზღვრული მაქსიმალური ოდენობის მნიშვნელოვნად მატება. „საჯარო დაწესებულებაში შრომის ანაზღაურების შესახებ“ საქართველოს კანონის მე-19 მუხლისა და ამავე კანონის №4 დანართის №4.2 ცხრილით განსაზღვრული კოეფიციენტისა და საბაზო თანამდებობრივ სარგოზე ნამრავლით (ზღვრული კოეფიციენტის ფარგლებში), მისი მაქსიმალური ოდენობა შეადგენს 6600 ლარს.

ასევე მნიშვნელოვნად იზრდება საკრებულოს სხვა თანამდებობის პირების სარგოებიც, რის გამოც მიზანშეწონილია საკრებულოს არათანამდებობის პირებისათვის გათვალისწინებული ხარჯების ოდენობის გაზრდაც. აღნიშნულიდან გამომდინარე, დღის წესრიგში დგას საკრებულოს სხვა წევრებისათვის ასანაზღაურებელი ხარჯების მომატების საკითხი.

ახმეტის მუნიციპალიტეტის საკრებულოს იმ წევრთა რაოდენობა, რომლებსაც საკრებულოში არ უკავიათ თანამდებობა, შეადგენს 10-ს. მათ შორის: 2 – „ქართული ოცნება“, 7 – „ერთიანი ნაციონალური მოძრაობა“, 1 - მპგ „საქართველოსთვის“.

ბ) საკრებულოს წევრთა ხარჯების ცვლილება აისახება ახმეტის მუნიციპალიტეტის 2022 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს მორიგ სხდომაზე.

დ) პროექტი შეთანხმებულია ახმეტის მუნიციპალიტეტის ორგანოებთან და შესაბამის თანამდებობის პირებთან.

ე) პროექტის ავტორი - საკრებულოს წევრი გელა შაშიაშვილი.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.